Forslag til RÅDETS FORORDNING om ændring af forordning (EF) nr. 1015/94 om indførelse af en endelig antidumpingtold på importen af fjernsynskamerasystemer med oprindelse i Japan

(forelagt af Kommissionen)

BEGRUNDELSE

Rådet indførte ved forordning (EF) nr. 1015/94 (med senere ændringer) [1] en endelig antidumpingtold på importen af visse fjernsynskamerasystemer med oprindelse i Japan. Rådet undtog udtrykkeligt de professionelle kamerasystemer, der er opført i bilaget til den pågældende forordning, fra anvendelsesområdet for antidumpingtolden; det drejer sig om professionelle kamerasystemer fra den bedste del af markedet, som i teknisk henseende falder ind under varebeskrivelsen i nævnte forordning, men som ikke kan betragtes som fjernsynskamerasystemer.

[1] EFT L 111 af 30.4.1994, s. 106, senest ændret ved forordning (EF) nr. 193/99 (EFT L 22 af 29.1.1999, s. 10).

Kommissionen modtog senere anmodninger fra fem japanske producenter af fjernsynskamerasystemer om at få indføjet visse nye modeller til kamerasystemer, der allerede er undtaget fra anvendelsesområdet for antidumpingtolden, i bilaget til Rådets forordning (EF) nr. 1015/94 og således få dem undtaget fra anvendelsesområdet for antidumpingtolden.

Vedlagte Rådets forordning indeholder flere detaljerede oplysninger, hvoraf det fremgår, at de berørte modeller er næsten identiske med de forudgående modeller og således bør indføjes i nævnte bilag.

Det foreslås derfor, at Rådet ændrer bilaget til forordning (EF) nr. 1015/94 (med ændringer) og godkender offentliggørelsen af vedlagte forordning i De Europæiske Fællesskabers Tidende.

Forslag til

RÅDETS FORORDNING

om ændring af forordning (EF) nr. 1015/94 om indførelse af en endelig antidumpingtold på importen af fjernsynskamerasystemer med oprindelse i Japan

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [2],

[2] EFT L 56 af 6.3.1996, s. 1, senest ændret ved forordning (EF) nr. 905/98 (EFT L 128 af 30.4.1998, s. 18).

under henvisning til forslag forelagt af Kommissionen efter høring af Det Rådgivende Udvalg, og

ud fra følgende betragtninger:

A. TIDLIGERE PROCEDURER

(1) Rådet indførte ved forordning (EF) nr. 1015/94 [3] en endelig antidumpingtold på importen af fjernsynskamerasystemer med oprindelse i Japan.

[3] EFT L 111 af 30.4.1994, s. 106.

(2) Rådet undtog udtrykkeligt de professionelle kamerasystemer, der er angivet i bilaget til den pågældende forordning (i det følgende benævnt "bilaget") fra anvendelsesområdet for antidumpingtolden; det drejer sig om professionelle kameraersystemer fra den bedste del af markedet, som i teknisk henseende falder ind under varebeskrivelsen i artikel 1, stk. 2, i forordning (EF) nr. 1015/94, som ændret ved Rådets forordning (EF) nr. 2474/95 [4], men som ikke kan betegnes som kameraer til transmissionsformål.

[4] EFT L 255 af 25.10.1995, s. 11.

(3) I oktober 1995 ændrede Rådet ved forordning (EF) nr. 2474/95 nævnte forordning (EF) nr. 1015/94, særlig med hensyn til definitionen af samme vare og med hensyn til visse modeller af professionelle kamerasystemer, som udtrykkeligt var undtaget fra anvendelsesområdet for den endelige antidumpingtold.

(4) I oktober 1997 ændrede Rådet ved forordning (EF) nr. 1952/97 [5] satserne på den endelige antidumpingtold for to berørte selskaber, nemlig Sony Corporation og Ikegami Tsushinki, i overensstemmelse med artikel 12 i grundforordningen. Rådet undtog endvidere udtrykkeligt visse nye modeller af professionelle kamerasystemer fra anvendelsesområdet for antidumpingtolden ved at indføje dem i bilaget til nævnte forordning (EF) nr. 1015/94.

[5] EFT L 276 af 9.10.1997, s. 20.

(5) I januar 1999 ændrede Rådet ved forordning (EF) nr. 193/99 [6] forordning (EF) nr. 1015/94 ved at indføje visse nye modeller af professionelle kamerasystemer i bilaget og således undtage dem fra anvendelsesområdet for den endelige antidumpingtold.

[6] EFT L 22 af 29.1.1999, s. 10.

B. UNDERSØGELSE VEDRØRENDE NYE MODELLER AF

PROFESSIONELLE KAMERASYSTEMER

1. Procedure

(6) Senere underrettede flere japanske producenter/eksportører Kommissionen om, at de agtede at indføre nye modeller af professionelle kamerasystemer på markedet i Fællesskabet, og anmodede om at få indføjet disse nye modeller samt tilbehør i bilaget og således få dem undtaget fra anvendelsesområdet for antidumpingtolden.

(7) Kommissionen underrettede EF-erhvervsgrenen og iværksatte en undersøgelse, som begrænsedes til fastsættelsen af, om de pågældende varer falder ind under anvendelsesområdet for antidumpingtolden og om den praktiske del af forordning (EF) nr. 1015/94 bør ændres i overensstemmelse hermed.

2. Modeller til undersøgelse

(8) Der blev modtaget anmodninger for følgende modeller af kamerasystemer, suppleret med de relevante tekniske oplysninger:

(i) Hitachi Denshi, Ltd. (i det følgende benævnt "Hitachi")

- V-21kamerahoved, der blev præsenteret som en efterfølger til Z-ONE.DA kamerahoved og sælges uden triax adaptor

- nyt tilbehør til V-21: - 1,5 tomme GM-9 søger, der blev præsenteret som standardsøgeren til V-21 kamerahoved - CA-Z31 og CA-Z32 kamera adaptor, der blev præsenteret som efterfølgerne til CA-Z1A og CA-Z2 kamera adaptor, som allerede er opført i bilaget, og som anvendes sammen med V-21 kamerahoved - RC-Z2A og RC-Z21A kamerakontrolpanel, der blev præsenteret som efterfølgerne til RC-Z2 og RC-Z21 kamerakontrolpanel, som allerede er opført i bilaget

- V-21W kamerahoved, der blev præsenteret som wide screen-udgaven af V-21 kamerahoved

- 5 tommer GM-51 søger, der blev præsenteret som standardsøgeren til V-21W kamerahoved.

Alle de nævnte modeller sælges uden det tilsvarende triax system eller den tilsvarende triax adaptor.

(ii) Olympus Winter & IBE GmbH (i det følgende benævnt "Olympus")

- OTV-S6 kamerakontrolenhed, der blev præsenteret som en model, der anvendes i den medicinske sektor, og som en efterfølger til OTV-S5 kamerakontrolenhed, der allerede er opført i bilaget.

(iii) Matsushita

- AW-F575HE kamerahoved, der blev præsenteret som en efterfølger til WV-F565HE kamerahoved, der allerede er opført i bilaget

- AW-AD500AE og AW-AD700BSE kamera adaptor, der blev præsenteret som efterfølgerne til WV-AD500E og WV-AD700ASE kamera adaptor, der allerede er opført i bilaget.

(iv) Ikegami Tsushinki Co, Ldt (i det følgende benævnt "Ikegami")

- HC-400 og HC-400W kamerahoved, der blev præsenteret som efterfølgerne til HC 390 kamerahoved, som allerede er opført i bilaget

- nyt tilbehør til HC-400 og HC-400W kamerahoved - VF15-46 søger - RCU-390 kontrolpanel - CA-400 kamera adaptor - MA-200A kamerakontrolenhed

Alle de nævnte modeller sælges uden det tilsvarende triax system eller den tilsvarende triax adaptor.

(v) Victor Company of Japan, Ldt (i det følgende benævnt "JVC")

- KY-D29WECH kamerahoved, der blev præsenteret som en wide screen-udgave af den forudgående KY-D29ECH model, der allerede er opført i bilaget

- VF-P116WE og VF-P550WE søger, der kan anvendes sammen med det nævnte nye KY-D29WECH kamerahoved, og som er efterfølgerne til henholdsvis VF-P116 og VF-P550BE søger, der allerede er opført i bilaget.

Alle de nævnte modeller sælges uden det tilsvarende triax system eller den tilsvarende triax adaptor.

3. Resultater

(9) Kommissionen foretog en tekniske undersøgelse, som også omfattede en detaljeret sammenligning af de berørte modeller og de forudgående modeller i bilaget, og den konstaterede, at de var næsten helt identiske. De små forskelle, der konstateredes, er resultatet af den tekniske udvikling i sektoren, men berørte ikke tariferingen af disse fjernsynskamerasystemer som professionelle kamerasystemer. Det konkluderedes derfor, at alle de berørte modeller skulle undtages fra anvendelsesområdet for de gældende antidumpingforanstaltninger.

(10) Kommissionen underrettede EF-producenterne og eksportørerne af de pågældende systemer om resultaterne og gav dem lejlighed til at fremsætte deres synspunkter. Da de interesserede parter ikke gjorde indsigelse mod Kommissionens konklusioner, anses alle modeller og tilhørende udstyr, der er nævnt i betragtning 8, for at være professionelle kameraersystemer. Det følger heraf, at de bør undtages fra anvendelsesområdet for den gældende antidumpingtold for visse fjernsynskamerasystemer med oprindelse i Japan, og at bilaget bør ændres i overensstemmelse hermed.

UDSTEDT FØLGENDE FORORDNING:

Artikel 1

Bilaget til forordning (EF) nr. 1015/94 erstattes med vedlagte bilag.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG

Liste over professionelle kamerasystemer, der ikke betragtes som transmissionskameraer og er undtaget fra foranstaltningerne

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>